[]

(แบบ 56-1)

แบบแสดงรายการข้อมูลประจำปี

สิ้นสุดวันที่ 31 ธันวาคม 2552

บริษัท อกริเพียว โฮลดิ้งส์ จำกัด (มหาชน)

(AgriPure Holdings Public Company Limited)

สารจากประธานกรรมการ

ในรอบปี 2552 ที่ผ่านมา นับเป็นปีที่มีความผันผวนทางด้านเศรษฐกิจจากปัจจัยหลายๆด้าน
ซึ่งส่งผลกระทบโดยตรงต่อธุรกิจส่งออกสินค้าเกษตรที่บริษัทฯดำเนินการอยู่ ปัจจัยดังกล่าว ได้แก่
ปัญหาความไม่สงบทางการเมือง ปัญหาการระบาดไข้หวัดสายพันธุ์ใหม่ชนิด A (H1N1) 2009
ปัญหาวิกฤติเศรษฐกิจโลก และการกีดกันทางการค้าของกลุ่มสหภาพยุโรป
ส่งผลให้การขยายตัวของธุรกิจส่งออกสินค้าเกษตรเกิดการชะลอตัว
ประเทศคู่ค้าที่สำคัญของบริษัทฯได้รับผลกระทบจากวิกฤตการณ์ดังกล่าวโดยตรง
ทำให้การขยายตัวของยอดขายอยู่ในสภาวะที่คงตัว ไม่เคลื่อนไหวในทิศทางที่เพิ่มขึ้น

อย่างไรก็ดี ในปีที่ผ่านมาบริษัทฯได้มีการปรับโครงสร้างการบริหารงานขององค์กร
ควบคู่ไปกับการพัฒนาศักยภาพการผลิต ในอันที่จะเอื้อประโยชน์ต่อผลตอบแทนการลงทุนทั้งในระยะสั้น
ระยะกลาง และระยะยาว ประกอบกับ
การปรับตัวที่ดีขึ้นของเศรษฐกิจโลกในช่วงไตรมาสสุดท้ายของปี
ส่งผลให้บริษัทฯเพิ่มยอดขายได้มากกว่าประมาณการที่ตั้งไว้ นอกจากนี้
บริษัทฯได้ดำเนินการเจรจากับซัพพลายเออร์ต่างๆในการขอปรับลดราคาสินค้าลง
เนื่องจากราคาน้ำมันในตลาดโลกมีแนวโน้มปรับตัวลดลงอย่างต่อเนื่อง
เป็นผลให้ต้นทุนการผลิตของบริษัทฯลดต่ำลง

จากผลการดำเนินงานตามมาตรการต่างๆดังกล่าวข้างต้นเป็นผลให้จากเดิมในปี 2551
บริษัทฯมียอดขาดทุนสุทธิ 40.15 ล้านบาท แต่ผลประกอบการในปี 2552
บริษัทฯพลิกสถานการณ์กลับมามีกำไรสุทธิอยู่ที่ 32.24 ล้านบาท คิดเป็นอัตราที่เพิ่มขึ้นร้อยละ
171.79 โดยผลกำไรดังกล่าวนับเป็นมูลค่าสูงสุดในรอบหลายปีที่ผ่านมา

ในส่วนการวางกลยุทธ์ทางด้านการตลาด
และการรับมือจากสภาวะการแข่งขันของธุรกิจอุตสาหกรรมข้าวโพดหวาน
บริษัทได้ดำเนินการเจาะกลุ่มลูกค้าเป้าหมายในตลาดใหม่ๆ
ที่มีศักยภาพในการบริโภคผลิตภัณฑ์ข้าวโพดหวาน โดยมุ่งเน้นกลุ่มลูกค้าในประเทศตะวันออกกลาง
จากข้อได้เปรียบที่ผลิตภัณฑ์ของบริษัทฯได้รับการอนุมัติให้ติดตราฮาลาล ทำให้ประมาณการได้ว่า
บริษัทฯจะได้รับคำสั่งซื้อผลิตภัณฑ์ในปริมาณที่มาก และสร้างผลกำไรให้เกิดขึ้นในระดับที่น่าพอใจ

ในปี 2553 นี้ บริษัทฯคาดการณ์ว่าความต้องการในสินค้าเกษตรทั่วโลกมีแนวโน้มปรับตัวสูงขึ้น
อันเป็นผลมาจากสภาพอากาศที่แปรปรวน และภัยพิบัติต่างๆที่เกิดขึ้นทั่วโลก
สร้างความเสียหายอย่างมากให้กับประเทศผู้ผลิตสินค้าเกษตรสำคัญของโลก
รวมทั้งการฟื้นตัวของเศรษฐกิจโลก ส่งผลให้กำลังซื้อในแต่ละประเทศมีแนวโน้มเพิ่มมากขึ้น
นับว่าเป็นโอกาสที่ดีของบริษัทฯซึ่งเป็นผู้ส่งออกสินค้าเกษตรแปรรูปที่สำคัญของประเทศ
จะสามารถขยาย และเพิ่มยอดขายได้มากกว่าปีที่ผ่านมา

ในส่วนนโยบายการบริหารงาน ทางบริษัทฯยึดหลักธรรมาภิบาลมาเป็นแนวปฏิบัติ
ในการสร้างความเชื่อมั่นให้เกิดกับลูกค้า สร้างรายได้ให้แก่เกษตรกร
และสร้างผลตอบแทนต่อผู้ถือหุ้นในระดับที่น่าพอใจ ทั้งนี้ บริษัทฯจะพัฒนาองค์กรให้มีความเข้มแข็ง
พร้อมจะฝ่าฟันอุปสรรคนานัปการในเวทีการแข่งขันทางการค้าโลก
เพื่อทำให้บริษัทฯเป็นผู้นำทางด้านผลิตภัณฑ์เกษตรแปรรูปต่อไปในอนาคต

ท้ายนี้ กรรมการบริษัท ทุกคน ขอขอบคุณผู้ถือหุ้นทุกท่าน ตลอดจนลูกค้า
และพันธมิตรทางธุรกิจที่ให้การสนับสนุนบริษัทด้วยดีตลอดมา
พร้อมทั้งขอขอบคุณเป็นพิเศษต่อคณะผู้บริหาร และพนักงานทุกท่านที่ทุ่มเทแรงกาย แรงใจ สติปัญญา
และความสามารถ ในการปฏิบัติหน้าที่ด้วยความรับผิดชอบอย่างเข้มแข็ง และจริงใจ ภายใต้นิยาม

ที่ว่า “ก้าวไปพร้อมกันด้วยความมั่นใจ สร้างผลกำไร สู่เป้าหมายแห่งความสำเร็จ” ที่สุดนี้
ผมมีความยินดีที่ได้รายงานผลการดำเนินงานในปี 2552
ให้ทุกท่านได้รับทราบถึงความสำเร็จที่เกิดขึ้นท่ามกลางวิกฤตเศรษฐกิจ และผมหวังว่า ความสำเร็จนี้
คือ บ่อเกิดแห่งความสำเร็จที่ยั่งยืนสืบไปตราบนานเท่านาน

นายธนัท พันธศุภร

ประธานกรรมการบริษัทฯ

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1. ปัจจัยความเสี่ยง 3

2. ลักษณะการประกอบธุรกิจ 6

3. การประกอบธุรกิจของแต่ละสายผลิตภัณฑ์ 15

4. การวิจัยและพัฒนา 28

5. สินทรัพย์ของบริษัทและบริษัทย่อย 29

6.  โครงการดำเนินงานในอนาคต 31

7.  ข้อพิพาททางกฎหมาย 32

8.  โครงสร้างเงินทุน 33

9.  โครงสร้างการจัดการ 35

10. การควบคุมภายใน 55

11. รายการระหว่างกัน 56

12. ฐานะการเงินและผลการดำเนินงาน 60

13. ข้อมูลอื่นที่เกี่ยวข้อง 111

ส่วนที่ 3 การรับรองความถูกต้องของข้อมูล 112

เอกสารแนบ รายละเอียดเกี่ยวกับผู้บริหาร และผู้มีอำนาจควบคุม

โครงสร้างองค์กรของบริษัท อกริเพียว โฮลดิ้งส์ จำกัด (มหาชน)